jkorsvik/nowiki_second_scrape_merged huggingface dataset:
Icecast

Icecast ble lansert som et open source-prosjekt etter krangel om tredje-parts applikasjoner i stream-systemet SHOUTcast som ble lansert av nullsoft sent på 1990-tallet.
IceCast er et dataprogram som streamer audio over Internett til lyttere. libshout er et bibliotek for kommunikasjon med IceCast-tjenere. IceS er et program som sender audio-data til IceCast-tjenere.


== Eksterne lenker ==
(en) Offisielt nettsted
John Smith

John Smith er navnet til flere personer:

John Smith (1938–1994), britisk politiker
John Smith av Jamestown (1580–1631), engelsk soldat og oppdager
John Smith (fotballspiller) (1855–1937), skotsk fotballspiller
John Smith (roer) (født 1898), canadisk roer
John Smith (friidrettsutøver) (født 1950), amerikansk friidrettstrenerJohn Smith Flett
Alex Borstein

Alexandrea «Alex» Borstein (født 15. februar 1971 i Highland Park i Illinois) er en amerikansk skuespillerinne og komiker.
Som barn tidlig på 1980-tallet flyttet Borstein til det sørlige California sammen med familien. Senere flyttet hun til San Francisco der hun begynte på San Francisco State University. Hun tok seg jobb i et reklamefirma der hun laget reklamer for Barbie.
Borstein begynte på improvisasjonskurs på ACME Comedy Theater, der hun møtte både sin forfatterpartner og kommende ektemann. Alex og hennes forfatterpartner startet arbeidet med å skrive Casper the Friendly Ghost. Kort tid etter forlot hun den animerte serien for å bli fulltids forfatter. I 1996, mens hun fortsatt skrev for Casper, jobbet Borstein i den populære TV-serien Power Rangers Zeo, der hun hadde stemmen til «Queen Machina», dronningen over maskinene. I 1997 ble Borstein fast medlem i TV-serien MADtv. Hun er kanskje mest kjent i rollen som «Miss Swan», en rolle hun baserte på en kombinasjon av sin bestemor og sangerinnen Björk.
Mens Borstein arbeidet i MADtv møtte hun Seth MacFarlane som skulle starte den animerte serien Family Guy på FOX. Borstein ble forlovet med Jackson Douglas da han fridde til henne midt under en sketsj under innspillingen av MADtv, og de giftet seg i 1999.
I 2000 fikk Borstein rollen som Sookie St. James i TV-serien Gilmore Girls. I pilotepisoden spilte hun Sookie, men hun kunne ikke fortsette i serien på grunn av at hun fremdeles hadde kontrakt med MADtv. Hun ble byttet ut med Melissa McCarthy. Borstein hadde imidlertid en gjesterolle i flere episoder som harpisten Drella, og senere som «Miss Celine», en middelaldrende moterådgiver for kjendiser. Borsteins ektemann, Jackson Douglas, har også en rolle i Gilmore Girls, som Jackson Melville, Sookies ektemann.
Borstein forlot MADtv i 2002, det samme året Family Guy ble kansellert på FOX. Family Guy kom imidlertid tilbake i 2005, og Borstein er fortsatt med i besetningen som produsent og forfatter, samt stemmen til Lois og flere andre figurer.
Etter at Borstein forlot MADtv har hun hatt flere filmrollen, blant annet som rektor i Lizzie McGuire - Stjerne for en dag, bestevennen til Halle Berry i Catwoman, og som ansatt i CBS News i Good Night, and Good Luck.


== Utvalgt filmografi ==
Good Night, and Good Luck (2005)
Stewie Griffin: The Untold Story! (2005) (stemme)
Kicking & Screaming (2005) (cameo)
Catwoman (2004)
Seeing Other People (2004)
Bad Santa (2003)
Lizzie McGuire - Stjerne for en dag (orig. The Lizzie McGuire Movie) (2003)
Disney's House of Mouse (2001) (TV-serie) (stemme) (cameo)
Coyote Ugly (2000) (cameo)
Family Guy (1999) (TV-serie) (stemme)
MADtv (1995) (TV-serie) (1997–2002)
Power Rangers Zeo (1996) (TV-serie) (stemme)


== Referanser ==


== Eksterne lenker ==
Offisielt nettsted 
(en) Alex Borstein – kategori av bilder, video eller lyd på Commons 
(en) Alex Borstein på Internet Movie Database 
(sv) Alex Borstein i Svensk Filmdatabas 
(da) Alex Borstein på Scope 
(fr) Alex Borstein på Allociné 
(en) Alex Borstein på AllMovie 
(en) Alex Borstein hos Rotten Tomatoes 
(en) Alex Borstein hos The Movie Database 
(en) Alex Borstein hos Behind The Voice Actors
Abelvær

Abelvær er et fiskevær og handelssted  i Nærøysund kommune i Trøndelag, Stedet ligger på Store Kvalø, ved munningen av Foldafjorden, lengst sør i kommunen. Nærmeste nabo i sør er havstykket Folda. 


== Beliggenhet og kommunikasjon ==
Det opprinnelige handelsstedet lå på den nordligste av de to øyene som på kartet er kalt «Abelvær» – på den østlige enden. Den opprinnelige Abelværøya er uten dyrket mark. Den øya som bebyggelsen ligger på i dag, heter Store Kalvø. Den er ca. 1,5 km lang og har fastlandsforbindelse  via Brennholmen. Fv 768 forbinder Abelvær med Strandval og videre med Fv 769 som møter Fv 770 som er hovedveien i Nærøysund, og går fra Foldereid til Austafjord. De grendene som ligger nærmest Abelvær, er Ramstad og kirkestedet Steine.
Abelvær har bussforbindelse til Kolvereid, og stedet har hurtigbåtforbindelse til Rørvik og Namsos.


== Samfunnsliv ==

På Abelvær finnes butikker og post i butikk (Abelvær har postnummer 7950). Flere bedrifter er etablert på Abelvær, bl.a. Salaris AS og Abelvær Slip AS. Her finnes kafe og pub, og på Abelvær ligger Abelvær gård som drives som overnattings- og serveringssted.
Abelvær har flere kaianlegg, bla. Abelvær hurtigbåtkai, og det er egen småbåthavn på stedet. 
Skolen ved Abelvær oppvekstsenter ble nedlagt før skolestart 2019, og elevene ble overført til Kolvereid skole. Stedet har en barnehage.
Abelvær er en  grunnkrets i kommunen og har 116 innbyggere pr. 1. januar 2016.Ved Abelvær ligger to av de fineste strendene i Namdalen, Kjeksvika og Hesthagan. På Kjeksvika er det gapahuk og grillplass, og  ved nabostranda Hesthagan er det toalett.


== Historie ==
Det har vært spekulert mye over opprinnelsen til navnet «Abelvær» eller «Appelvær». K. Rygh antyder at det kan komme av kvinnenavnet Abel eller Appolonia. Andre har tenkt på presten og proprietæren Christopher von Aphelen. Han var sogneprest i Overhalla mellom 1608 og 1616. Han var en iherdig bygger av rorbuer, og trolig er været oppkalt etter ham. En rekke av hans etterkommere finnes i Nærøy.  
Siden 1802 har Abelvær vært eid av Brandtzæg-familien. På 1800- og 1900-tallet ble Abelvær bygget opp rundt Brandtzæg-familiens virksomheter med hermetikkfabrikk, handel, meieri, bakeri med mer. Brandtzæg-familien var også væreiere på Sør-Gjæslingan. 


== Billedgalleri ==

		
		
		
		
		
		
		


== Referanser ==


== Eksterne lenker ==
Abelvaer.no
www.abelvaer.com
Dracula vs Frankenstein

Dracula vs Frankenstein er en amerikansk film fra 1971 som blant annet springer ut fra historien om «Frankenstein» i romanen ved samme navn av Mary Shelley, regissert av Al Adamson. I denne filmen møter vi J. Carrol Naish som «Dr. Frankenstein» og Zandor Vorkov som «grev Dracula».


== Historien ==
«Judith Fontaine» (Regina Carrol) leter etter søsteren sin, «Joanie», som har sluttet seg til et hippiekollektiv i Venice, California og er forsvunnet. Det viser seg at «Joanie» har blitt offer for «Groton» (Lon Chaney jr.), en gal mann som jobber for «Dr. Durray» (J. Carrol Naish), som egentlig er den siste i «Frankenstein»-slekten og bor i et skrekkhus ved stranden hvor han utfører eksperimenter på «Gorton»s ofre. En natt får doktoren besøk av «grev Dracula» (Zandor Vorkov) og viser han den originale Frankenstein-kreasjonen som ligger begravet på den nærliggende kirkegården. Doktoren tar den i øyensyn og bruker den for å ta hevn mot sine profesjonelle konkurrenter.


== Rolleliste ==


== Trivialiteter ==
Mye av utstyret på Duryeas laboratorium er rekvisitter som originalt ble brukt i Frankenstein fra 1931. De ble skaffet av Ken Strickfadden, som jobbet på den filmen.
Det var opprinnelig meningen at grev Dracula skulle gjøre om Frankensteins monster til en blodtørstig vampyr, slik at monsteret på den måten bedre kunne tjene greven. Ideen ble droppet siden hjørnetennene hele tiden falt ut av munnen på skuespilleren John Bloom.
J. Carrol Naish og Lon Chaney jr. spiller sine siste filmroller i denne filmen.


== Se også ==
Liste over Frankenstein-filmer


== Eksterne lenker ==
(en) Dracula vs Frankenstein på Internet Movie Database 
(sv) Dracula vs Frankenstein i Svensk Filmdatabas 
(fr) Dracula vs Frankenstein på Allociné 
(nl) Dracula vs Frankenstein på MovieMeter 
(en) Dracula vs Frankenstein på AllMovie 
(en) Dracula vs Frankenstein på Turner Classic Movies 
(en) Dracula vs Frankenstein på Rotten Tomatoes
Bjarne Kristiansen

Bjarne Kristiansen (født 1937) er en norsk lærer og Arbeiderparti-politiker fra Bømlo i Vestland. Han var stortingsrepresentant fra Hordaland i én periode 1985-89. Kristiansen var ordfører i Bømlo i perioden 1983–1985.
I det sivile liv arbeidet han som lærer, rådgiver, inspektør og rektor ved Bremnes ungdomsskule fra 1965 til 1999.


== Stortingskomitéer ==
1985–1989 varamedlem i Valgkomitéen
1985–1989 medlem i Finanskomitéen
1985–1989 sekretær i Justiskomitéen


== Eksterne lenker ==
(no) Bjarne Kristiansen hos Stortinget 
(no) Bjarne Kristiansen hos Norsk senter for forskningsdata
Lady Frankenstein

Lady Frankenstein er en italiensk science fiction- og skrekkfilm fra 1971 som spinner ut fra historien fra romanen Frankenstein av Mary Shelley, regissert av Ernst von Theumer.


== Historien ==
Da Dr. Frankenstein blir drept av monsteret han har skapt, fortsetter hans datter og laboratorieassistent Marshall hans eksperimenter. De to blir forelsket og forsøker å transplantere Marshalls hjerne inn i den muskuløse kroppen til den tilbakestående tjeneren Stephen, for at Marshall skal bli yngre og leve lengre. I mellomtiden søker det første monsteret hevn mot gravrøverne som solgte kroppsdeler. Snart kommer det etter Marshall og Dr. Frankensteins datter.


== Rolleliste ==


== Se også ==
Liste over Frankenstein-filmer


== Eksterne lenker ==
(en) Lady Frankenstein på Internet Movie Database 
(sv) Lady Frankenstein i Svensk Filmdatabas 
(fr) Lady Frankenstein på Allociné 
(nl) Lady Frankenstein på MovieMeter 
(en) Lady Frankenstein på AllMovie 
(en) Lady Frankenstein på Turner Classic Movies 
(en) Lady Frankenstein på Rotten Tomatoes
Brita Borge

Brita Constance Borge (1931–2013) var en finskfødt, norsk politiker (H) og industrileder på Osterøy. Hun var stortingsrepresentant for Hordaland fra 1981 til 1983 og fra 1984 til 1989.


== Liv og virke ==
Hun kom fra en finlandssvensk familie i Vasa, der faren var prest. Hun studerte realfag ved Helsingfors universitet og arbeidet i noen år som gymnaslærer i Vasa og Hangö.Hun flyttet til Norge da hun var 24 år gammel, idet hun giftet seg med Ola Borge. Hun arbeidet så i familiebedriften Borge Kromlærfabrikk, der mannen var disponent, som solgte lær til sko- og veskefabrikanter. Hun hadde også en rekke verv i næringslivet og moteindustriens organisasjoner og industriforskning.Borge hadde organisatoriske verv i Høyre før hun ble 1. vararepresentant til Stortinget i 1981. Hun møtte fast på tinget for Arne Skauge, som var medlem av regjeringen. Borge tok etter hvert sete i Stortingets justiskomité. Hun ble gjenvalgt på eget mandat i 1985, men tapte renominasjon foran stortingsvalget i 1989.Hun gikk så tilbake til næringslivet, som koordinator for de nordiske landene i World Confederation of Productivity Science (WCPS) med kontor i Bergen. Hun fortsatte som pensjonist å engasjere seg i Senior Høyre og Europabevegelsen.


== Referanser ==


== Eksterne lenker ==
(no) Brita Borge hos Stortinget 
(no) Brita Borge hos Norsk senter for forskningsdata
Bjørn Erling Ytterhorn

Bjørn Erling Ytterhorn (født 17. august 1923 i Fana i Hordaland, død 12. september 1987) var en norsk sjøoffiser og politiker (FrP). Han var innvalgt på Stortinget fra Hordaland 1981–1987 og 1. viseformann i partiet 1978–1982.
Han var lærersønn fra Minde i Bergen. Etter studentereksamen i 1943 tok han en militær utdannelse ved Sjøkrigsskolen og Sjøforsvarets stabsskole, foruten mine- og torpedokurs i England og USA. Han hadde grad av kommandørkaptein fra 1964. Han var sjef for utdannelsesavdelingen i Sjøforsvarets overkommando 1961–1964, Norges forsvarsattaché i Sovjetunionen og Polen 1968–1971 og ansatt ved Forsvarskommando Sør-Norge 1971–1975. Sin siste militære stilling hadde Ytterhorn som sjef for operasjonsavdelingen ved Vestlandets sjøforsvarsdistrikt på Haakonsvern 1975–1981.Ytterhorn var med på å stifte Anders Langes Parti, forløperen til Fremskrittspartiet, i 1973. Han var formann i Hordaland ALP og FrP 1975–1981, 1. viseformann i Fremskrittspartiet 1978–1982, medlem av Hordaland fylkesting 1976–1983 og medlem av Bergen bystyre og formannskap 1980–1983. Ytterhorn var innvalgt på Stortinget fra Hordaland fra 1981 og frem til han omkom i en drukningsulykke i 1987. Han var parlamentarisk nestleder og medlem av Stortingets forsvarskomité. Foruten forsvarsspørsmål var Ytterhorn svært engasjert i statspensjonistenes sak.Ytterhorn ble tildelt Forsvarsmedaljen og Deltagermedaljen med rosett, i tillegg til de britiske Defence Medal og War Medal.Han var gift med FrP-politikeren Inger-Marie Ytterhorn (født Thorud).


== Referanser ==


== Eksterne lenker ==
(no) Bjørn Erling Ytterhorn hos Stortinget 
(no) Bjørn Erling Ytterhorn hos Norsk senter for forskningsdata
Inger Koppernæs

Inger Koppernæs (1928–1990) var en norsk politiker (H). Hun ble innvalgt på Stortinget fra Møre og Romsdal i 1981, og gjenvalgt som dette i 1985. Hun var vararepresentant i periodene 1973–1977 og 1977–1981.


== Regjering ==
14. oktober 1981 – 8. juni 1983: statsråd i Samferdselsdepartementet


== Stortingskomitéer ==
1985–1989: medlem i Energi- og industrikomitéen
1981–1985: medlem i Samferdselskomitéen
1981–1985: medlem i Justiskomitéen


== Referanser ==


== Eksterne lenker ==
(no) Inger Koppernæs hos Stortinget 
(no) Inger Koppernæs hos Norsk senter for forskningsdata
Mary Eide

Mary Eide (født 19. april 1924, død 18. juli 2013) var en norsk Arbeiderparti-politiker fra Molde. Hun ble innvalgt på Stortinget fra Møre og Romsdal i 1977, og satt i tre perioder fram til 1989. Før hun ble fulltidspolitiker arbeidet hun som husmor.
Sammen med Aslaug Fredriksen ble hun i 1977 den første kvinnelige stortingsrepresentanten fra Møre og Romsdal.


== Referanser ==


== Eksterne lenker ==
(no) Mary Eide hos Stortinget 
(no) Mary Eide hos Norsk senter for forskningsdata
Kjell Furnes

Kjell Furnes (født 21. juni 1936 i Giske) er en norsk politiker (KrF). Han var innvalgt på Stortinget fra Møre og Romsdal 1985–1989, etter å ha møtt fast siden regjeringen Willoch ble utvidet i juni 1983. Han var varaordfører i Giske 1970–1971 og ordfører 1972–1975, så fylkesordfører i Møre og Romsdal 1976–1983, den første etter at fylkestinget ble direktevalgt i 1975.Furnes er utdannet bygningsingeniør fra Trondheim tekniske skole.
Han har hatt en rekke oppgaver i kristne organisasjoner, blant annet formann i Det Vestlandske Indremisjonsforbund, landsstyremedlem i Santalmisjonen, kretsformann i Sunnmøre Indremisjon og Sunnmøre Krets av Santalmisjonen, styreformann i avisa Norge IDAG og styreformann i bevegelsen Ordet og Israel.Furnes har markert seg som kristenkonservativ. Han mente i 1993 at Oslo-avtalen var i strid med Bibelen; og begrunnet det med at Israel, ifølge Bibelen, skal bli større og at dette innbefattet deler av Libanon, Jordan og Syria - og at en palestinsk stat derfor er umulig. På slutten av 1990-tallet var han en sentral skikkelse i den gruppen som kjempet for å gi tidligere Dagen-redaktør, Finn Jarle Sæle, en ny avis.Han mottok Kongens fortjenstmedalje i gull i 2004.


== Stortingskomitéer ==
1985–1989 varamedlem i Valgkomitéen
1985–1989 varamedlem i Den utvidede utenriks- og konstitusjonskomitéen
1985–1989 medlem i Finanskomitéen
1985–1989 medlem i Den utvidede utenriks- og konstitusjonskomitéen
1985–1989 medlem i Valgkomitéen
1981–1985 medlem i Finanskomitéen


== Publikasjoner ==
Sunnmørsk bedehusland 2003 SI-Senteret
Slekta vår gjennom 400 år : slektsrøter frå Furneset og Giske 1998


== Referanser ==


== Eksterne lenker ==
(no) Kjell Furnes hos Stortinget 
(no) Kjell Furnes hos Norsk senter for forskningsdata
Nudge Nudge

«Candid Photography», også kalt Nudge Nudge, er en sketsj av og med den britiske komikergruppa Monty Python, vist i episoden «How to Recognise Different Types of Trees From Quite a Long Way Away» i TV-serien Monty Python's Flying Circus i oktober 1969.
Sketsjen er skrevet av Eric Idle som også spiller i den sammen med Terry Jones. De framstiller to fremmede som møtes på en pub. Idle, som spiller en yngre mann, stiller Jones, som spiller en eldre herremann, flere spørsmål om hans forhold til kona, alle skjult som seksuelle tvetydige spørsmål («Does your wife 'go'?», «is she a sport», «is she interested in photography», «likes games, eh?» og så videre), alle fulgt av frasen «nudge, nudge, wink wink, know what I mean, know what I mean, say no more, say no more!», hvorpå den eldre mannen skal forstå den seksuelle dobbeltbetydningen av spørsmålet. Den eldre mannen får etterhvert nok og krever at Idle er direkte, så Idle spør hvordan det er å ha sex med en kvinne.
Sketsjen blir også vist i Monty Python-filmen And Now For Something Completely Different fra 1971, og Monty Python Live at the Hollywood Bowl fra 1981.
Sketsjen ble senere gjort om til en reklamefilm for Breakaway sjokoladekjeks («suggestive...digestive...know what I mean?»). Etter å ha opptrådt i flere reklamefilmer nektet Idle å lage flere. Medpython John Cleese laget siden en reklame for Breakaway der han spilte bror til figuren til Idle.


== Eksterne lenker ==
Manuset til Nudge Nudge-sketsjen
Frankenstein (1973)

Frankenstein er en amerikansk miniserie i to deler fra 1973 basert på romanen Frankenstein av Mary Shelley, regissert av Glenn Jordan.
Den todelte serien ble sendt i ABC's Wide World of Entertainment.


== Rolleliste ==


== Se også ==
Liste over Frankenstein-filmer


== Eksterne lenker ==
(en) Frankenstein på Internet Movie Database 
(nl) Frankenstein på MovieMeter
Hans Svendsgård

Hans Bernhard Odin Svendsgård (1937–1996) var en norsk fisker og politiker (H). 
Han var utdannet med skipperskole og maskinskole. I 1958 overtok Svendsgård farens fiskebåt, og han drev som skipper i eget rederi helt frem til han ble valgt inn på Stortinget i 1981. Svendsgård drev også med lakseoppdrett allerede fra 1970, og holdt på med dette helt til han i 1990 ble utnevnt i fiskerisjef i Nordland.Svendsgård ble innvalgt på Stortinget fra Nordland i 1981 og satt i to perioder fram til 1989. Han var vararepresentant i periodene 1973–1977 og  1977–1981. Svendsgård satt også i kommunestyret i Meløy.


== Stortingskomitéer ==
1985 – 1989 leder i Sjøfarts- og fiskerikomitéen
1985 – 1989 varamedlem i Den utvidede utenriks- og konstitusjonskomitéen
1985 – 1989 varamedlem i Valgkomitéen
1981 – 1985 medlem i Sjøfarts- og fiskerikomitéen


== Referanser ==


== Eksterne lenker ==
(no) Hans Svendsgård hos Stortinget 
(no) Hans Svendsgård hos Norsk senter for forskningsdata
Jan-Olav Ingvaldsen

Jan-Olav Ingvaldsen (født 12. januar 1954 i Fauske i Nordland, død 5. april 2021) var en norsk politiker (Ap). Han ble innvalgt på Stortinget fra Nordland i 1985. 
Ingvaldsen begynte å arbeide på smelteverket i Sulitjelma i 1974, og ble valgt til en rekke tillitsverv i gruvesamfunnet der, blant annet som formann i Sulitjelma gruvearbeiderforening fra 1979 til 1985. Ingvaldsen ble ikke gjenvalgt til Stortinget 1989, og utdannet seg deretter til å bli journalist. Han arbeidet i Nordlands Framtid og etter oppkjøpet i Avisa Nordland.


== Stortingskomitéer ==
1985–1989: medlem i Forbruker- og administrasjonskomitéen
1985–1989: medlem i Sosialkomitéen
1985–1989: medlem i Forbruker- og administrasjonskomitéen


== Referanser ==


== Eksterne lenker ==
(no) Jan-Olav Ingvaldsen hos Stortinget 
(no) Jan-Olav Ingvaldsen hos Norsk senter for forskningsdata
Harald U. Lied

Harald Ulfert Lied (1927-2002) var en norsk gårdbruker og politiker (H) fra Gjøvik. Han ble innvalgt på Stortinget fra Oppland i 1973 og satt på Stortinget i fire perioder.I det sivile liv var han skogassistent 1951-1956, skogbestyrer hos sin far 1956-1958 og gårdbruker på Berg gård, Gjøvik 1959-1990.


== Utmerkelser ==
Lied ble i 1989 utnevnt til kommandør av Isabella den katolskes orden og ble i 1990 tildelt kommandørtegnet av Finlands løves orden.


== Referanser ==


== Eksterne lenker ==
(no) Harald U. Lied hos Stortinget 
(no) Harald U. Lied hos Norsk senter for forskningsdata 
(en) Harald U. Lied hos Europarådets parlamentarikerforsamling
Lars Velsand

Lars Velsand (født 1941) er en norsk gårdbruker og politiker (Sp) fra Gran. Han ble innvalgt på Stortinget fra Oppland i 1981 og satt i to perioder fram til 1989.
Velsand er utdannet sivilagronom fra NLH 1967, og drev gården Skirstad i Gran fra 1970. Han har vært nestleder i Nei til EU 1998-1999 og medlem av styret for Norges Bank 1995-2000 og NRK 1998-2000.


== Eksterne lenker ==
(no) Lars Velsand hos Stortinget 
(no) Lars Velsand hos Norsk senter for forskningsdata
Åge Hovengen

Åge Hovengen (født 21. desember 1927 i Brandbu i Oppland, død 19. oktober 2018) var en norsk politiker (Ap). Han ble innvalgt på Stortinget fra Oppland i 1977.
Han var vararepresentant i perioden 1973–1977. Han var fast møtende vara for Torstein Treholt som var landbruksminister i Trygve Brattelis andre regjering i perioden 18. oktober 1973 til 15. januar 1976.
I 1993 var Hovengen med å grunnlegge Stiftelsen Rettferd for taperne.Hovengen hadde et særskilt engasjement for bureisere og småbrukere. For innsatsen for småbrukere som havnet i økonomisk uføre og ellers et betydelig engasjement for Norsk Bonde- og Småbrukerlag ble han tildelt æresmedlemsskap i organisasjonen i 1996. Samme år ble han tildelt Kongens fortjenstmedalje i gull.I 2002 ble han tildelt prisen Fritt Ords honnør for «for sitt dype og mangeårige engasjement for småkårsfolk og mennesker på kant med samfunnet».I 2015 ble han av landsmøtet i Arbeiderpartiet tildelt æresmedlemskap i partiet.
Hovengen døde 19. oktober 2018 etter lengre tids sykdom. Han ble rammet av et hjerneslag noen år tidligere.


== Stortingskomitéer ==
1985–1989 medlem i Landbrukskomitéen
1981–1985 medlem i Justiskomitéen
1977–1981 medlem i Sosialkomitéen
1973–1977 medlem i Landbrukskomitéen


== Bibliografi ==
Åge Hovengen : Urokråke – eller den lille manns advokat?. [Oslo]: Landbruksforlaget. 1995. ISBN 8252920543.  [sammen med Arvid Møller]


== Referanser ==


== Eksterne lenker ==
(no) Åge Hovengen hos Stortinget 
(no) Åge Hovengen hos Norsk senter for forskningsdata 
(no) Åge Hovengen i Store norske leksikon
Marit Løvvig

Marit Løvvig (født 1938) er en norsk politiker (H) og lærer fra Haugesund. Hun ble innvalgt på Stortinget fra Rogaland i 1977, og satt på Tinget i tre perioder fram til 1989.
I det sivile liv var hun lærer ved Gard barneskole i Haugesund 1959-1986 og formannskapssekretær i Haugesund 1986-1993. Hun gikk på Framnes folkehøgskole 1954-1955 og Stord lærarskule 1955-59.


== Referanser ==


== Eksterne lenker ==
(no) Marit Løvvig hos Stortinget 
(no) Marit Løvvig hos Norsk senter for forskningsdata 
(en) Marit Løvvig hos Europarådets parlamentarikerforsamling
Lars Storhaug

Lars Storhaug (født 28. september 1935 i Klepp, Rogaland) er en norsk politiker (H) og tidligere friidrettsutøver som spesialiserte seg på 110 meter hekk. Han konkurrerte for Klepp Idrettslag. Han ble innvalgt på Stortinget fra Rogaland i 1985. Han var vararepresentant i perioden 1981–1985. Bonde Lars Storhaug og May Liss Vesterdal heiser EU-flagget på 1. mai, mens andre yrkeskolleger parkerer traktoren og begir seg inn til bygder og byer for å demonstrere mot norsk EU-medlemskap.Under norgesmesterskapet i friidrett på Krohnsminde Idrettsplass, Bergen i august 1961 tok Storhaug en bronsemedalje bak vinneren Jan Gulbrandsen og sølvmedaljøren Bjørn Holen begge med tiden 15,0 sekunder. Storhaug fikk tiden 15,4 sekunder. Denne tiden til Storhaug var hans sesongbeste på 110m hekk i 1961-sesongen.


== Stortingskomitéer ==
1985 – 1989 medlem i Landbrukskomitéen


== Referanser ==


== Eksterne lenker ==
(no) Lars Storhaug hos Stortinget 
(no) Lars Storhaug hos Norsk senter for forskningsdata